

ОБЩИНА СМЯДОВО

9820 гр. Смядово, пл. „Княз Борис І” №2; телефон: 05351/2033; факс: 05351/2226

Obshtina\_smiadovo@abv.bg www.smyadovo.bg

**П О К А Н А**

За обществен достъп и консултиране на проект на *Програма за управление на отпадъците на община Смядово за периода 2021 – 2028 г.*

**Уважаеми дами и господа,**

 Община Смядово Ви информира, че на основание чл.52, ал.7 от Закона за управление на отпадъците /ЗУО/ е изготвен проект на Програма за управление на отпадъците на територията на община Смядово за периода 2021 – 2028 година, публикуван на адрес <http://www.smyadovo.bg/bg/content/proekt-na-programa-za-upravlenie-na-otpaducite-na-teritoriyata-na-obshtina-smyadovo-2021>

 Общинската програма за управление на отпадъците е един от най-важните инструменти за прилагане на законодателството за отпадъците на местно ниво.

Отразява актуалното състояние, като планира мерките и дейностите с отпадъците на територията на Община Смядово, в съответствие с действащите нормативни изисквания. Разработването й се базира на наличните данни, резултатите от проведени проучвания на системите за управление на отпадъците в общината, както и на анализ на възможностите за финансиране на планираните дейности. При разработване на програмата са взети предвид европейското и национално законодателство в областта на управление на отпадъците, както и Плана за интегрирано развитие на Община Смядово 2021 – 2027 г. Въз основа на събраните данни са направени експертни предложения и прогнози за развитие на инфраструктурата, системите и практиките за управление на отпадъците.

Ключов елемент на програмата е спазването на йерархията за третиране на отпадъците:

* Предотвратяване образуването на отпадъци.
* Рециклиране, повторна употреба или извличане на вторични суровини и енергия.
* Екологосъобразно обезвреждане чрез депониране или изгаряне на тези отпадъци, за които е невъзможно да бъдат предотвратени и/или оползотворени.

Основните стратегически цели и предмет на общинската програма по управление на отпадъците са:

***Стратегическа цел 1:*** *Намаляване на вредното въздействие на отпадъците, чрез предотвратяване образуването им и насърчаване на повторното им използване.*

***Стратегическа цел 2:*** *Увеличаване на количествата на рециклираните и оползотворени отпадъци.*

***Стратегическа цел 3:*** *Намаляване на количествата и на риска от депонирани битови отпадъци.*

***Стратегическа цел 4:*** *Включване на обществеността в управлението на отпадъците.*

За всяка от стратегическите цели са разработени оперативни цели, които са пряко съотносими към съответната стратегическа цел, т.е. допринасят за нейното постигане.

Общинската програма поставя следните оперативни цели /ОЦ/ за управлението на отпадъците в община Смядово за периода 2021 – 2028 г.:

 ***ОЦ 1:*** *Предотвратяване и намаляване на образуването на отпадъци;*

 ***ОЦ 2:*** *Подобряване на организацията по разделяне, временно съхранение, събиране, транспортиране, рециклиране и оползотворяване на отпадъците;*

 ***ОЦ 3:*** *Предотвратяване и намаляване на риска от замърсявания с отпадъци;*

 ***ОЦ 4:*** *Нормативно регулиране и укрепване на административния капацитет на Общинската администрация за управление на отпадъците;*

***ОЦ 5:*** *Участие**на обществеността при прилагане на йерархията на управление на отпадъците.*

            В тази връзка Община Смядово отправя настоящата покана за участие и разчита на Вашето активно участие в процеса по финализиране на окончателния вариант на проект на Общинска програма за управление на отпадъците на територията на Община Смядово за периода 2021 – 2028 год.

  **Всички заинтересовани лица могат да представят писмени предложения, становища и мнения по предложения Проект на Общинска програма за управление на отпадъците на територията на Община Смядово за периода 2021 – 2028 год. до 20.05.2022 год. на електронен адрес** **obshtina\_smiadovo@abv.bg** **или от 8,00 до 17,00 ч. в Център за обслужване на граждани в Община Смядово на адрес: гр. Смядово, пл. „Княз Борис I“ №2.**